SET ท้ายภาคเช้าร่วงเกือบ 9 จุด หลุด 1,500 จุด สวนตปท.รับปัจจัยลบภายใน
SET ท้ายภาคเช้าร่วงเกือบ 9 จุด หลุด 1,500 จุด สวนตปท.รับปัจจัยลบภายใน
19 มิ.ย. 2558

ผู้สื่อข่าวรายงานว่า ตลาดหุ้นไทยท้ายภาคเช้าดัชนีร่วงเกือบ 9 จุด หลุด 1,500 จุด โดย ณ เวลา 12.22 น. ดัชนีอยู่ที่ระดับ 1,499.06 จุด ลบ 8.98 จุด หรือ 0.60% ด้วยมูลค่าซื้อขาย 18,906.92 ล้านบาท สวนทางตลาดต่างประเทศ รับผลกระทบจากปัจจัยภายในประเทศ
โดยเฉพาะประเด็นการพบผู้ป่วยโรคเมอร์สรายแรกเป็นชาวต่างประเทศที่เข้ามาใช้บริการโรงพยาบาลของไทย และปัญหาด้านการบินที่ถูกองค์การบินพลเรือนระหว่างประเทศ(ICAO)ปักธงแดงประเทศไทย หลังจากยังไม่สามารถแก้ไขปัญหามาตรฐานด้านความปลอดภัยได้ตามกำหนด